Grammy for Best Traditional Blues Album er en amerikansk pris der uddeles af Recording Academy for årets bedste blues-album inden for traditionel blues (i modsætning til Best Contemporary Blues Album). Prisen gives til kunstneren, idet den dog fra 2001 til 2003 også blev givet til tekniker og producer. Prisen har været uddelt siden 1983. Fra 1983 til 1992 hed prisen Best Traditional Blues Performance og den blev to gange givet for en sang i stedet for et album.